gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4328, del 04-09-2002 (2002/9244)

RESOLUCIÓ de 31 de juliol de 2002, del conseller de Justícia i Administracions Públiques, per la qual se rehabilita l'escut de l'Ajuntament de Xert (Castelló).
---------------------------------------------------------------------------------------------------------------------------------------------------------------

### Dades del document

Número de DOGV
:   4328

Data del DOGV
:   04-09-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/9244


Data del document
:   31-07-2002

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * Xert
    * administració local
    * heràldica
    * bandera
    * municipi

RESOLUCIÓ de 31 de juliol de 2002, del conseller de Justícia i Administracions Públiques, per la qual se rehabilita l'escut de l'Ajuntament de Xert (Castelló). [2002/9244]
  
L'Ajuntament de Xert ha estimat convenient rehabilitar el seu escut històric d'ús immemorial perquè el represente i simbolitze. Per això, d'acord amb les facultats que li confereixen les disposicions legals en vigor, va elevar per a la seua rehabilitació la corresponent proposta, prèvia memòria i estudi heràldic.
  
El procediment es va tramitar d'acord amb les normes establides en el Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana, am les particularitats del Decret 157/2000, de 17 d'octubre, del Govern Valencià, pel que se regula la rehabilitació d'escuts i banderes històrics d'ús immemorial.
  
El Consell Tècnic d'Heràldica va emetre dictamen favorable.
  
Per aquests motius, i fent ús de les facultats que em confereix la legislació abans citada, resolc:
  
Rehabilitar l'escut Històric d'ús immemorial adoptat per l'Ajuntament de Xert que quedarà organitzat de la següent manera:
  
?Escut quadrilong de punta redona.
  
En camp de gules, un Agnum Dei d'argent amb banderola blanca.
  
Al timbre corona reial oberta.-
  
Contra aquesta resolució que posa fi a la via administrativa els interessats podran interposar, potestativament, recurs de reposició davant el mateix òrgan que ha dictat l'acte, en el termini d'un mes comptador des de l'endemà de la seua notificació o publicació, si és el cas, en el Diari Oficial de la Generalitat Valenciana, o bé recurs contenciós-administratiu davant la Sala del Contenciós-Administratiu del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació o publicació, si és el cas, en el Diari Oficial de la Generalitat Valenciana. Tot això d'acord amb el que disposen els articles 116 i 117 de la Llei del Règim Jurídic de les Administracions Públiques i del Procediment Administratiu Comú i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa-Administrativa, sense perjudici que els interessats utilitzen qualsevol altra via que consideren oportuna.
Diari Oficial de la Generalitat Valenciana


Sumari del DOGV 4195, del 21-02-2002 (2002/1469)

Ressenya de la Resolució de 30 de gener de 2001, del conseller d'Obres Públiques, Urbanisme i Transports, per la qual es fa pública l'aprovació de substitució de la concessió del servei públic regular permanent i d'ús general de transport de viatgers per carretera entre Elx-Santa Pola (CVA-024).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4195

Data del DOGV
:   21-02-2002

Secció del DOGV
:   III. CONVENIS I ACTES - D) CONCESSIONS ADMINISTRATIVES

Número del document
:   2002/1469


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Ressenya de la Resolució de 30 de gener de 2001, del conseller d'Obres Públiques, Urbanisme i Transports, per la qual es fa pública l'aprovació de substitució de la concessió del servei públic regular permanent i d'ús general de transport de viatgers per carretera entre Elx-Santa Pola (CVA-024). [2002/1469]
  
El conseller d'Obres Públiques, Urbanisme i Transports, amb data 30 de gener de 2001, ha resolt aprovar la substitució de la concessió inicial de servei de transport públic regular permanent i d'ús general de viatgers per carretera, entre Elx-Santa Pola (V-0495;A-14), per la nova concessió Elx-Santa Pola CVA-024, a favor d'Angel Mariano Molla, SA, d'acord amb les modificacions dels serveis i de les seues condicions de prestació que, després de la tramesa del projecte base al titular de la concessió i després de l'informe del Servei Territorial d'Alacant sobre les possibles modificacions presentades, han sigut objecte de coneixement formal pel concessionari abans esmentat.
  
Itinerari:
  
Línia 1. Elx - Santa Pola
  
Línia 2. Crevillent - Elx - Santa Pola
  
Línia 3. Platja de Ponent - Catalanet
  
Expedicions:
  
Les determinades en la concessió CVA-024.
  
Termini d'acabament de la concessió:
  
27 de juliol de 2007
  
Tarifa ordinària:
  
Tarifa partícip de l'empresa:
  
8,2006 JLZ. viatgers/km (aire condicionat inclòs)
Diari Oficial de la Generalitat Valenciana


Sumari del DOGV 4383, del 21-11-2002 (2002/12207)

Informació pública de la convocatòria per a la contractació laboral indefinida d'una plaça d'oficial d'obres i una altra d'oficial de servicis vacants en la plantilla de personal laboral de l'Ajuntament d'Ibi.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4383

Data del DOGV
:   21-11-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/12450


Data del document
:   17-10-2002

Organisme emissor
:   Ajuntament d'Ibi

Tipus de document
:   Resolució

Descriptors 

:   * Ibi
    * administració local
    * personal de serveis
    * concurs administratiu

Informació pública de la convocatòria per a la contractació laboral indefinida d'una plaça d'oficial d'obres i una altra d'oficial de servicis vacants en la plantilla de personal laboral de l'Ajuntament d'Ibi. [2002/F12074]
  
La Comissió de Govern, en la sessió del dia 20 de maig de 2002, va aprovar la convocatòria del corresponent procés selectiu per a la contractació laboral indefinida d'una plaça d'oficial d'obres i una altra d'oficial de servicis, vacants en la plantilla de personal laboral d'esta corporació i incloses en l'oferta d'ocupació corresponent a l'any 2001.
  
Nombre de places i denominació: una plaça d'oficial d'obres i una plaça d'oficial de servicis.
  
Titulació exigida: Graduat en Educació Secundària Obligatòria (Graduat Escolar), Tècnic Auxiliar (Formació Professional de Primer Grau) o equivalent.
  
Sistema selectiu i torn: concurs oposició, torn lliure.
  
Publicació de les bases específiques:
  
Butlletí Oficial de la Província d'Alacant: número 139, de 19 de juny de 2002.
  
Diari Oficial de la Generalitat Valenciana: número 4.282, d'1 de juliol de 2002.
  
El termini de presentació de les instàncies acabarà transcorreguts 20 dies naturals comptats a partir del següent al de la publicació d'este anunci en el Boletín Oficial del Estado.
  
Els restants anuncis relacionats amb esta convocatòria es publicaran en el Butlletí Oficial de la Província d'Alacant i al tauler d'anuncis de l'ajuntament.
  
Cosa que es fa pública de conformitat amb el que s'establix en l'article 6 del Reial Decret 896/1991, de 7 de juny.
Diari Oficial de la Generalitat Valenciana


Sumari del DOGV 4232, del 19-04-2002 (2002/3717)

Expedient número 265/2002. Adjudicació del servei de transport de persones o coses en vehicle taxi a l'Hospital Universitari doctor Peset.
------------------------------------------------------------------------------------------------------------------------------------------

### Dades del document

Número de DOGV
:   4232

Data del DOGV
:   19-04-2002

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2002/3717


Data del document
:   09-04-2002

Organisme emissor
:   Conselleria de Sanitat

Tipus de document
:   Resolució

Descriptors 

:   * contracte de serveis
    * taxi
    * adjudicació de contracte administratiu

Expedient número 265/2002. Adjudicació del servei de transport de persones o coses en vehicle taxi a l'Hospital Universitari doctor Peset. [2002/3717]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Hospital Universitari doctor Peset. avinguda de Gaspar Aguilar, 90, València - 46826. Telèfon 63 661 10 29, fax 96 386 25 01.
  
c) Número d'expedient: 265/2002.
  
2. Objecte del contracte
  
a) Tipus de contracte: contracte de serveis.
  
b) Descripció de l'objecte: servei de transport de persones o coses en vehicle taxi.
  
c) Lots: -
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: negociat.
  
c) Forma: sense publicitat.
  
4. Pressupost base de licitació
  
Import total: setanta-sis mil nou-cents trenta euros (76.930 euros).
  
5. Adjudicació
  
a) Data: 27 de febrer de 2002.
  
b) Contractista: Compañía Valenciana de Radio - Taxi, SA.
  
c) Nacionalitat: espanyola.
  
d) Import d'adjudicació: setanta-sis mil nou-cents trenta euros (76.930 euros).
Diari Oficial de la Generalitat Valenciana


Sumari del DOGV 4236, del 25-04-2002 (2002/3844)

RESOLUCIÓ de 15 d'abril de 2002, de la Universitat de Alacant per la qual nomena professor titular d'escola universitària DF02395, en l'àrea de coneixement de Sociologia, el senyor Daniel La Parra Casado.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4236

Data del DOGV
:   25-04-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/3844


Organisme emissor
:   Universitat d'Alacant

Tipus de document
:   Resolució

RESOLUCIÓ de 15 d'abril de 2002, de la Universitat de Alacant per la qual nomena professor titular d'escola universitària DF02395, en l'àrea de coneixement de Sociologia, el senyor Daniel La Parra Casado. [2002/A3844]
  
Segons el que es disposa en el Reial Decret 1.888/1984, de 26 de setembre, i el Reial Decret 898/1985, de 30 d'abril, i a proposta de la comissió docent jutjadora del concurs convocat per Resolució d'aquesta Universitat d'Alacant, de 31 de juliol de 2001 (BOE de 6 de setembre de 2001), es resol:
  
Nomenar professor titular d'escola universitària DF02395, en l'àrea de coneixement de Sociologia, Departament de Sociologia II, Psicologia, Comunicació i Didàctica, el senyor Daniel La Parra Casado.
  
Alacant, 15 d'abril de 2002.- El vicerector d'Ordenació Acadèmica i Professorat: Miguel Louis Cereceda.
Diari Oficial de la Generalitat Valenciana


Sumari del DOGV 4279, del 26-06-2002 (2002/6914)

CORRECCIÓ d'errades de la Resolució de 23 de maig de 2002, de la Direcció General de Formació i Qualificació Professional, per la qual s'aprova la llista definitiva de sol·licitant admesos i exclosos que desitgen ser inclosos en el Fitxer d'Experts Docents per a impartir cursos de Formació Professional als centres d'Ocupació i Formació de titularitat de la Generalitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4279

Data del DOGV
:   26-06-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/6914


Organisme emissor
:   Conselleria d'Economia, Hisenda i Ocupació

Tipus de document
:   Correcció d'errades

CORRECCIÓ d'errades de la Resolució de 23 de maig de 2002, de la Direcció General de Formació i Qualificació Professional, per la qual s'aprova la llista definitiva de sol·licitant admesos i exclosos que desitgen ser inclosos en el Fitxer d'Experts Docents per a impartir cursos de Formació Professional als centres d'Ocupació i Formació de titularitat de la Generalitat Valenciana. [2002/M6914]
  
Publicada la Resolució de 23 de maig de 2002, de la Direcció General de Formació i Qualificació Professional, per la qual s'aprova la llista definitiva de sol·licitants admesos i exclosos que desitgen ser inclosos en el Fitxer d'Experts Docents per a impartir cursos de Formació Professional als centres d'Ocupació i Formació de titularitat de la Generalitat Valenciana, en el Diari Oficial de la Generalitat Valenciana de 14 de juny de 2002, s'hi han advertit els errors que s'indiquen a continuació i que són objecte de la corresponent rectificació:
  
En l'Annex II, Llistat d'exclosos, tant a la versió en castellà com a la de valencià.
  
On diu:
  
«Motius d'exclusió
  
No acredita experiència professional no docent.
  
No aporta el títol de grau mitjà en Prevenció de Riscs Laborals.
  
No acredita haver impartit 150 hores Tècniques Recerca d'Ocupació.
  
No acredita haver impartit mòduls d'Educació Mediambiental.
  
No especifica especialitats.
  
Sol·licita especialitat inexistent.»;
  
Ha de dir:
  
Motius d'exclusió
  
1. No acredita experiència professional no docent.
  
2. No aporta el títol de grau mitjà en Prevenció de Riscs Laborals.
  
3. No acredita haver impartit 150 hores Tècniques Recerca d'Ocupació.
  
4. No acredita haver impartit mòduls d'Educació Mediambiental.
  
5. No especifica especialitats.
  
6. Sol·licita especialitat inexistent.»
Diari Oficial de la Generalitat Valenciana


Sumari del DOGV 4241, del 03-05-2002 (2002/3988)

RESOLUCIÓ de 12 d'abril de 2002, de la Universitat de València, per la qual es declara conclòs el procediment i desert el concurs número 80/2001 de professor titular d'universitat de l'àrea de coneixement de Dret Administratiu, Departament de Dret Administratiu i Processal.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4241

Data del DOGV
:   03-05-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/3988


Organisme emissor
:   Universitat de València

Tipus de document
:   Resolució

RESOLUCIÓ de 12 d'abril de 2002, de la Universitat de València, per la qual es declara conclòs el procediment i desert el concurs número 80/2001 de professor titular d'universitat de l'àrea de coneixement de Dret Administratiu, Departament de Dret Administratiu i Processal. [2002/A3988]
  
Convocat concurs per Resolució de la Universitat de València d'1 de setembre de 2001 (BOE 18 de setembre de 2001) per a la provisió de la plaça de professor titular d'universitat (concurs 80/2001), en l'àrea de Dret Administratiu, Departament de Dret Administratiu i Processal, i vista la proposta de no-provisió de la plaça formulada per la comissió jutjadora del concurs al no haver comparegut a l'acte de presentació de concursants l'únic aspirant admés en este procés selectiu, vist l'article 11.2.d del Reial Decret 1.888/1984, de 26 de setembre, este rectorat resol:
  
Declarar conclòs el procediment i desert el referit concurs.
  
Contra la present resolució, que esgota la via administrativa, es pot interposar un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà al de la seua publicació en el Boletín Oficial del Estado.
  
València, 12 d'abril de 2002.- El rector: Francisco Tomás Vert.
Diari Oficial de la Generalitat Valenciana


Sumari del DOGV 4358, del 16-10-2002 (2002/10043)

Notificació en extracte a l'interessat Abdeslam Boudiaf, amb número d'expedient 998/01, relatiu a resolució d'acolliment familiar simple amb caràcter provisional.
------------------------------------------------------------------------------------------------------------------------------------------------------------------

### Dades del document

Número de DOGV
:   4358

Data del DOGV
:   16-10-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/10255


Organisme emissor
:   Conselleria de Benestar Social

Tipus de document
:   Anunci

Notificació en extracte a l'interessat Abdeslam Boudiaf, amb número d'expedient 998/01, relatiu a resolució d'acolliment familiar simple amb caràcter provisional. [2002/X10983]
  
Per no haver-se pogut practicar la notificació personal a l'interessat, de l'acte administratiu que a continuació es relaciona, se'n procedix a la publicació d'un extracte en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 del mateix text legal.
  
Perquè els interessats puguen tindre coneixement íntegre de l'acte i quede constància de tal coneixement, podran comparéixer en el termini de 10 dies, des de la publicació d'este anunci en el DOGV, en la seu de la Direcció Territorial de Benestar Social, Secció de Menors, sítia al c/ Fernando Madroñal, 52 d'Alacant de 10.00 a 14.00 hores.
  
- Expedient núm.: 998/01.
  
- Interessat: Abdeslam Boudiaf
  
- Últim domicili conegut: desconegut.
  
Resolució de la Direcció Territorial de Benestar Social d'Alacant, de data 29 de juliol de 2002, en la qual s'adopten els acords:
  
- Resolució d'acolliment familiar simple i amb caràcter provisional amb família d'urgència'diagnòstic des del 29.07.02 i durant 6 mesos del menor I.B.B.
  
Contra esta resolució, els interessats podran interposar recurs davant l'orde jurisdiccional civil, d'acord amb allò establit en la Llei d'Enjudiciament Civil i segons el que disposa la disposició addicional primera de la Llei Orgànica 1/96, de 15 de gener, de Protecció Jurídica del Menor.
Diari Oficial de la Generalitat Valenciana


Sumari del DOGV 4343, del 25-09-2002 (2002/9895)

RESOLUCIÓ de 2 de setembre de 2002, de l'Institut Valencià de Finances, per la qual s'adjudiquen i s'acorda l'emissió amb data 4 de setembre de 2002, de pagarés de la Generalitat Valenciana corresponents a la subhasta número 478.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4343

Data del DOGV
:   25-09-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/9895


Data del document
:   02-09-2002

Organisme emissor
:   Institut Valencià de Finances

Tipus de document
:   Resolució

Descriptors 

:   * títol de crèdit
    * deute públic
    * hisenda regional

RESOLUCIÓ de 2 de setembre de 2002, de l'Institut Valencià de Finances, per la qual s'adjudiquen i s'acorda l'emissió amb data 4 de setembre de 2002, de pagarés de la Generalitat Valenciana corresponents a la subhasta número 478. [2002/F9895]
  
El conveni de col·laboració del programa d'emissió de pagarés de la Generalitat Valenciana regula i especifica les característiques de les emissions de pagarés que realitza la Generalitat Valenciana.
  
Les lleis anuals de pressuposts estableixen els límits per al deute de la Generalitat Valenciana i per al deute de tresoreria.
  
El Decret 132/1992, de 20 de juliol de 1992, i el Decret 94/1996, de 21 de maig, ambdós del Govern Valencià, així com l'Orde de 23 de setembre de 1998, de la Conselleria d'Economia, Hisenda i Administració Pública, atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
La Resolució de 29 de desembre de 1998, del director general de l'Institut Valencià de Finances, estableix els imports mínims de subscripció i altres característiques dels valors de deute públic de la Generalitat Valenciana.
  
Convocada la subhasta número 478 de pagarés de la Generalitat Valenciana el passat dia 28 d'agost de 2002, d'acord amb la normativa vigent i a fi d'iniciar la seua cotització en la Borsa de Valors de València, resolc:
  
Primer
  
Adjudicar els imports per terminis a les entitats segons l'annex I de la present resolució.
  
Segon
  
Els tipus d'interés anuals marginals, mitjans ponderats i mínims per als diferents terminis són els que figuren en l'annex I esmentat.
  
Tercer
  
La quantitat que han d'ingressar les entitats, així com els interessos corresponents s'especifiquen en els annexos II i III, respectivament.
  
Quart
  
Acordar l'emissió de pagarés de la Generalitat Valenciana amb data 4 de setembre de 2002, corresponent al tram majorista, sota la representació d'anotacions en compte pels terminis i els imports adjudicats indicats en l'annex I.
  
València, 2 de setembre de 2002.- El director general: José Manuel Uncio Lacasa.